Астанада тәулігіне 35-40 бала қызылшамен ауруханаға түседі
DATE: 16:53, 26 Қаңтар 2024 | GMT +5
TITLE: Астанада тәулігіне 35-40 бала қызылшамен ауруханаға түседі
URL: https://kaz.inform.kz/news/astanada-taulgne-35-40-bala-kizilshamen-auruhanaga-tused-3baad5/
META: DATE: 16:53, 26 Қаңтар 2024 | GMT +5
TOTAL WORDS: 171
AUTHOR(S):
TEXT: «Бүгінгі таңда балалар жұқпалы аурулар емханасында 220 бала ем қабылдауда, оның екеуі жансақтау бөлімінде жатыр. Жалпы төсек-орынның 44%-ында науқас бар. Тәулігіне балалар ауруханасына 35-40 бала қызылша ауруы диагнозымен жатқызылады. Ал қалалық емханаларда 114 бала қызылшадан амбулаториялық ем қабылдауда», - деді спикер Астана қаласының коммуникациялар қызметінде өткен брифингте. Маманның айтуынша, бұл аурудың алдын алуда вакцина маңызды рөл атқарады және қоғамдық денсаулыққа айтарлықтай әсер етеді. Барлық емханаларда 6 айдан 10 ай 29 күн және 2-4 жас аралығындағы балаларды қызылшаға қарсы қосымша вакциналау жалғасуда. «ЖРВИ және қызылша ауруларына медициналық көмек көрсету үшін емханаларда сағат 8. 00-ге дейін сүзгі кабинеттері жұмыс істейді. Сондықтан тек стационардың қабылдау бөлмесіне ғана емес, тіркелген жеріңіздегі емханаға да жүгіне аласыз. Вакциналау кабинеттері жұмыс күндері сағат 8. 00-ге дейін, демалыс күндері сағат 9. 00-ге дейін жазылусыз жұмыс істейді. Науқаспен байланысқан жағдайда тіркелген емханаңызда 72 сағатта вакцина ала аласыз», - деп түсіндірді Гүлназ Досмырзаева. Айта кетейік, елордада ересектер арасында қызылша жұқтыру жағдайы 49-дан 71 адамға дейін көбейді. Ал 1 жасқа дейінгі және 3 жастағы балалар арасындағы сырқаттану керісінше желтоқсан айымен салыстырғанда төмендеген
